Názov účtovnej 	 	OBEC   Slanská Huta	 	
jednotky	 		Slanská Huta č. 68, 044 17	
( adresa, IČO)	 	00691330	 	 	
Názov 	 	 		SMERNICA	 	 	
vnútropodnikovej 	O  VEREJNOM  OBSTARÁVANÍ          k zákazkám s nízkou hodnotou	
smernice	 	 	 	 	 	 	
Číslo smernice	 	      6/2019	 	 	
 	 	 	 	 	 	 	
Platnosť smernice	 	 	 	 	 	
pre obdobie	 01.09.2019	 	 	 	 	
Schválil	 	Martina Urbanová - starostka	 	 	

Smernica o verejnom obstarávaní k zákazkám s nízkou hodnotou podľa ust. § 117 
zákona č. 343/2015 Z.z. o verejnom obstarávaní a o zmene a doplnení niektorých zákonov

PRVÁ ČASŤ
Všeobecné ustanovenia

I. Smernica o verejnom obstarávaní je vnútroorganizačnou normou, ktorá upravuje a zjednocuje postup verejného obstarávateľa v konaní podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“).

II. Smernica o verejnom obstarávaní upravuje práva a povinnosti verejného obstarávateľa, ktorý postupuje v zmysle ustanovení zákona o verejnom obstarávaní.

III. Účelom tejto smernice je úprava postupu verejného obstarávateľa podľa vyššie uvedeného zákona tak, aby bol zachovaný legislatívny rámec daný pre verejných obstarávateľov. Táto smernica je vydávaná štatutárnym zástupcom verejného obstarávateľa, ktorý je oprávnený ju meniť a dopĺňať dodatkami.

IV. Táto smernica je záväzná pre všetky poverené osoby verejného obstarávateľa, ktoré sú pri svojej činnosti povinní postupovať podľa ustanovení ZVO.

V. Postupy verejného obstarávateľa, súvisiace s verejným obstarávaním, ktoré nie sú
upravené touto smernicou sa riadia zákonom č. 343/2015 Z. z. o verejnom obstarávaní
a o zmene a doplnení niektorých zákonov.

VI. Definícia základných pojmov:

Zákazka je odplatná zmluva uzavretá medzi jedným alebo viacerými verejnými obstarávateľmi alebo obstarávateľmi na jednej strane a jedným alebo viacerými úspešnými uchádzačmi na strane druhej, ktorej predmetom je dodanie tovaru, uskutočnenie stavebných prác alebo poskytnutie služby.
Záujemca je hospodársky subjekt, ktorý má záujem o účasť vo verejnom obstarávaní.
Uchádzač je hospodársky subjekt, ktorý predložil ponuku.
Predpokladaná hodnota zákazky sa určuje ako cena bez dane z pridanej hodnoty. Verejný obstarávateľ určí predpokladanú hodnotu zákazky na základe údajov a informácií o zákazkách na rovnaký alebo porovnateľný predmet zákazky. Ak nemá verejný obstarávateľ  údaje podľa druhej vety k dispozícii, určí predpokladanú hodnotu na základe údajov získaných prieskumom trhu s požadovaným plnením alebo na základe údajov získaných iným vhodným spôsobom. Predpokladaná hodnota zákazky je platná v čase odoslania oznámenia o vyhlásení verejného obstarávania alebo oznámenia použitého ako výzva na súťaž na uverejnenie; ak sa uverejnenie takého oznámenia nevyžaduje, predpokladaná hodnota je platná v čase začatia postupu zadávania zákazky.
Finančné limity upravuje zákon v závislosti od predpokladanej hodnoty zákazky. Zákazka je nadlimitná, podlimitná alebo s nízkou hodnotou od jej predpokladanej hodnoty

DRUHÁ ČASŤ
Organizácia procesu verejného obstarávania

I. Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov určuje príslušnými ustanoveniami verejnému obstarávateľovi aplikovať vhodný postup zadávania zákazky v závislosti od typu zákazky a od predpokladanej hodnoty zákazky.

II. Verejný obstarávateľ je povinný pri zadávaní zákaziek postupovať v súlade s § 10 ZVO a musí dodržiavať princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti.

III. V zmysle zákona je verejný obstarávateľ oprávnený vykonávať činnosti vo verejnom obstarávaní buď prostredníctvom svojich interných pracovníkov alebo si môže tieto činnosti nechať zabezpečiť dodávateľsky prostredníctvom externých osôb alebo subjektov pre príprava a riadenie postupov verejného obstarávania v mene a na účet verejného obstarávateľa.

IV. Činnosti vykonávané prostredníctvom externých osôb alebo subjektov sa týkajú zákaziek nadlimitných a podlimitných podľa § 112 až 116 ZVO (Podlimitné zákazky bez využitia elektronického trhoviska) zákona o verejnom obstarávaní. Zákazku s nízkou hodnotou podľa § 117 ZVO a podlimitnú zákazku podľa § 109 ZVO (Podlimitné zákazky s využitím elektronického trhoviska) zákona o verejnom obstarávaní si vykonáva verejný obstarávateľ buď prostredníctvom určených poverených osôb alebo prostredníctvom externých osôb, ktoré v takomto prípade zabezpečia činnosti spojené s verejným obstarávaním.

V. Činnosti vykonávané prostredníctvom externých osôb alebo subjektov sa vykonávajú na základe uzatvoreného zmluvného vzťahu, resp. objednávky. Výber tejto osoby alebo subjektu ako i podmienky, za ktorých sa uzatvára zmluvný vzťah s touto osobou alebo subjektom, sú na rozhodnutí štatutárneho orgánu verejného obstarávateľa.

VI. Obligatórnou náležitosťou takéhoto zmluvného vzťahu je záväzok za podmienok dohodnutých v zmluve, za odplatu v jeho mene a na jeho účet, komplexne zabezpečiť proces verejného obstarávania a činnosti s ním spojené. 

VII. Externá osoba alebo subjekt počas platnosti zmluvného vzťahu bude voči tretím stranám vystupovať ako splnomocnený zástupca verejného obstarávateľa a konať bude v mene a na účet verejného obstarávateľa.

VIII. Všetky písomnosti a dokumenty po ukončení postupu v zmysle zákona odovzdá externá osoba štatutárnemu zástupcovi verejného obstarávateľa, ktorý eviduje kompletnú dokumentáciu, ktorú uchovávajú desať rokov odo dňa odoslania oznámenia o výsledku verejného obstarávania podľa § 24 ZVO.

TRETIA ČASŤ
Zadávanie zákaziek

I. Táto časť smernice upravuje postupy verejného obstarávateľa vo verejnom obstarávaní
pri zadávaní zákazky s nízkou hodnotou podľa § 117 ZVO, § 1 ods. 14 ZVO. 

II. Verejný obstarávateľ postupuje tak, aby vynaložené náklady na obstaranie predmetu zákazky boli primerané jeho kvalite a cene.

III. Z hľadiska dodržiavania pravidiel efektívnosti a hospodárnosti vynakladania prostriedkov na obstaranie zákaziek sú stanovené hraničné limity, pri ktorých sa bude vykonávať postup podľa zákona č. 343/2015 Z. z. o verejnom obstarávaní a to uskutočňovať verejné obstarávanie nasledovným spôsobom v zmysle predpokladanej hodnoty zákazky:
a. Tovary a služby (okrem zákazky na poskytnutie služby podľa prílohy č. 1 ZVO) s predpokladanou hodnotou vyššou ako 5 000,- EUR bez DPH a zároveň nižšou ako 70 000,- EUR bez DPH sa obstarávajú na základe uskutočnenia prieskumu trhu. Prieskum trhu sa vykonáva spôsobom podľa bodov VI až XIII tejto časti.
b. Tovary a služby (okrem zákazky na poskytnutie služby podľa prílohy č. 1 ZVO) s predpokladanou hodnotou vyššou ako 70 000,- EUR bez DPH a zároveň 
     nižšou ako 221 000,- EUR bez DPH, ktoré sú bežne dostupné na trhu sa obstarávajú postupom podlimitnej zákazky s využitím elektronického trhoviska (www.eks.sk) resp. postupom pre podlimitnú zákazku bez využitia elektronického trhoviska (tzv. postupom cez Vestník verejného obstarávania).
c. Tovary a služby (okrem zákazky na poskytnutie služby podľa prílohy č. 1 ZVO) s predpokladanou hodnotou vyššou ako 70 000,- EUR bez DPH (pokiaľ sa nejedná o nadlimitnú zákazku), ktoré nie sú bežne dostupné na trhu sa obstarávajú postupom pre podlimitnú zákazku bez využitia elektronického trhoviska (tzv. postupom cez Vestník verejného obstarávania).
d. Stavebné práce s predpokladanou hodnotou vyššou ako 5 000,- EUR bez DPH a zároveň nižšou ako 180 000,- EUR bez DPH sa obstarávajú na základe uskutočnenia prieskumu trhu. Prieskum trhu sa vykonáva spôsobom podľa bodov VI až XIII tejto časti.
e. Stavebné práce s predpokladanou hodnotou vyššou ako 180 000,- EUR bez DPH a zároveň nižšou ako 5 548 000,- EUR bez DPH sa obstarávajú postupom pre podlimitné zákazky v súlade so zákonom (tzv. postupom cez Vestník verejného obstarávania).
f. Tovary, služby a stavebné práce s predpokladanou hodnotou vyššou ako je uvedené v bodoch b., c. a e. sa obstarávajú v súlade so zákonom postupom nadlimitnej zákazky.

IV. Štatutárny zástupca verejného obstarávateľa taktiež zabezpečí, že raz štvrťročne (do 30 dní po skončení kalendárneho štvrťroka) zverejní súhrnnú správu o zákazkách.
Verejný obstarávateľ je povinný v súhrnnej správe uvádzať nie len zmluvy ale aj objednávky, pri ktorých je zmluvná cena vyššia ako 1 000 €. 
Súhrnné správy sa zverejňujú ako ostatné oznámenia vo vestníku verejného obstarávania.
Pre každú zákazku bude uvedené najmä (podľa § 117 ods. 2 zákona č. 343/2015 Z. z.):
- hodnota zákazky,
- predmet zákazky,
- identifikáciu zmluvnej strany.

Verejný obstarávateľ nie je povinný v súhrnnej správe podľa prvej vety uviesť zmluvy, ktoré boli zverejnené v Centrálnom registri zmlúv.

V. Po uskutočnení prieskumu trhu verejný obstarávateľ vyhotoví záznam z prieskumu trhu, alebo bude vytvorená dokumentácia zadávania zákazky v rozsahu:
- poverenie (v prípade externej prípravy a riadenia postupov verejného obstarávania)
- výzva osloveným záujemcom
- záznam z vyhodnotenia prieskumu trhu
- oznámenie o výsledku prieskumu trhu

VI. Prieskum trhu sa vykonáva :
- e-mailovým oslovením a ponukami,
- internetovým prieskumom (internetové prezentácie dodávateľov zverejnené na web-stránke       záujemcov),
- prostredníctvom elektronických nákupných portálov (napr.: Elektronický kontraktačný systém, www.tendernet.sk ),
- cenníkovým prieskumom,
- katalógovým prieskumom,
podľa výberu z minimálne troch cenových ponúk (pokiaľ to situácia na trhu umožňuje) od uchádzačov, ktorí sú oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

VII. Prieskum trhu sa má vykonávať najmä hospodárne a efektívne, s čo najmenším vynaložením finančných prostriedkov, vzhľadom na technické a personálne možnosti organizácie, vo väzbe na charakter obstarávaných tovarov, služieb a prác.

VIII. Proces prieskumu trhu by mal byť predovšetkým zmysluplný, funkčný a mal by prinášať informácie objektívne a aktuálne.

IX. Dôležitým faktorom, na ktorý kladie verejný obstarávateľ dôraz, je preukázateľnosť a zdokumentovateľnosť tohto prieskumu trhu ako i zabezpečenie dostatočnej konkurencieschopnosti ponúk v danom postupe, preto je nutné, aby účastníci uskutočneného prieskumu trhu spĺňali podmienku osobného postavenia podľa ustanovenia zákona o verejnom obstarávaní a to, že sú oprávnení poskytovať služby, dodávať tovar alebo uskutočňovať stavebné práce, ktoré sú predmetom obstarávania (postačí overenie na web-stránke: www.orsr.sk alebo www.zrsr.sk).

X. Podľa § 23 ZVO je verejný obstarávateľ je povinný zabezpečiť, aby vo verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania Osoba poverená vyhodnotením ponuky nesmie byť uchádzačom – fyzickou osobou, vo výkonných alebo dozorných orgánoch uchádzača – právnickej osoby, spoločníkom, tichým spoločníkom alebo členom právnickej osoby uchádzača, zamestnancom uchádzača alebo inak majetkovo prepojená s uchádzačom. Na poverenú osobu – člena alebo predsedu komisie sa vzťahujú všetky požiadavky v súvislosti s prípadným konfliktom záujmov.

XI. Najdôležitejším kritériom pri procese vyhodnocovania ponúk je cena, a jej výška pri rešpektovaní požiadavky na kvalitu. Vyberie sa ten uchádzač, ktorý ponúkne najnižšiu a najvýhodnejšiu cenu za požadovaný tovar, službu, či prácu. V prípade, že nebol vybratý uchádzač s najnižšou cenovou ponukou, je potrebné uvedenú skutočnosť riadne a náležite odôvodniť.

XII. Následne sa vyhotoví s vybraným uchádzačom zmluva na dodanie tovaru či poskytnutie služby alebo práce pre verejného obstarávateľa respektíve bude verejným obstarávateľom zaslaná objednávka na dodanie tovaru či poskytnutie služby. Vyžaduje sa, aby každý takto uzatvorený zmluvný vzťah mal písomnú formu.

XIII. Kontrolu postupov zadávania zákaziek s nízkymi hodnotami podľa § 117 ZVO, alebo zákaziek podľa § 1 ods. 14 ZVO zabezpečuje štatutár verejného obstarávateľa alebo ním písomne poverená osoba verejného obstarávateľa.

ŠTVRTÁ ČASŤ
Záverečné ustanovenia

I. Túto smernicu je možné meniť a dopĺňať iba písomnými dodatkami, ktoré sú podpísané štatutárnym zástupcom verejného obstarávateľa.

II. Táto smernica je záväzná pre všetky osoby, oprávnené konať v mene verejného obstarávateľa.

III. Táto smernica je platná a účinná dňom 01.09.2019. Nadobudnutím účinnosti tejto
smernice stráca platnosť a účinnosť Smernica č. 2/2017 starostu obce o verejnom obstarávaní zo dňa : 26.10.2017 .

V Slanskej Hute , dňa 26.08.2019

							     ---------------------------------------------
							        Martina Urbanová , starostka obce